આનંદનગર રોડ પર આવેલા સચીન ટાવરના દસમા માળેથી પડતું મૂકી ભૂમિ દેસાઈએ આત્મહત્યા કરી હતી. ભૂમિની આત્મહત્યાના કારણ અંગે અનેક રહસ્યો સર્જાયાં છે. પોલીસના ઉચ્ચસ્તરીય સૂત્રોના જણાવ્યા મુજબ ભૂમિને નવી નોકરી મળી હતી તે નોકરી બાબતે થાઈલેન્ડ ટૂર પરથી પરત ફરતાં ભૂમિ અને કૃણાલ વચ્ચે વિવાદ ઊભો થયો હતો અને તેને કારણે તે પરેશાન રહેતી હતી. ઉપરાંત તેને મિતેશ સાથે વાતચીત થઈ હતી. જેમાં તેણે જણાવ્યું હતું કે નોકરીના વિવાદને લઈ તેણે મને ઘરમાંથી કાઢી મૂકી છે અને પોતે સિગારેટ પીતી હતી તે પણ કૃણાલને ગમતું નહોતું. ગઈ કાલે પોલીસે મિતેશનું નિવેદન લીધું હતું. પોલીસ આજે કૃણાલ અને ભૂમિનાં માતા પિતાનું નિવેદન લેશે.